kardosdrur/scandi-wiki huggingface dataset:
August Wittgenstein

August Wittgenstein (egentlig August-Frederik, Prins af Sayn-Wittgenstein-Berleburg, født 22. januar 1981 i Siegen, Tyskland) er en tysk skuespiller. Han kendes bl.a. fra Pigerne fra Berlin.

Udvalgte film og serier 

 2008: The Last Drop (kortfilm)
 2009: Engle og Dæmoner
 2009: Torendion (kortfilm)
 2009: Thorns (kortfilm)
 2010: Grave Dawn (kortfilm)
 2011: Avalon
 2012: Gefallen (kortfilm)
 2012: Ludwig II.
 2013: The Congress
 2013: SOKO Leipzig (afsnit: Schuldenschnitt)
 2013: Wüstenherz – Der Trip meines Lebens
 2014: Josephine Klick – Allein unter Cops (afsnit: Zinnsoldaten)
 2014: Bis wir bluten (kortfilm)
 2014: Die Schlikkerfrauen
 2014: Ophelia (kortfilm)
 2014: Ein starkes Team – Späte Rache
 2015: In Your Dreams (serie)
 2015: SOKO Leipzig (afsnit: Sein oder Nichtsein)
 2015: SOKO Köln (afsnit: Alte Wunden)
 2016: Notruf Hafenkante (afsnit: Klassentreffen)
 2016: SOKO München (afsnit: Der Kuss)
 2016: Pigerne fra Berlin (første sæson) (miniserie)
 2016: Alles Klara (afsnit: Rundflug in den Tod)
 2016: Dating Alarm 2017: The Crown (serie)
 2017: Nord bei Nordwest – Der Transport (serie)
 2017: Ein Lächeln nachts um vier (serie)
 2018: Pigerne fra Berlin (anden sæson) (miniserie)
 2018: Jenny – echt gerecht'' (serie)

Kildehenvisninger

Eksterne henvisninger 
 

Skuespillere fra Tyskland
Personer fra Siegen
Filmskuespillere fra Tyskland
Tyskere i 1900-tallet
Tyskere i 2000-tallet
Maria Jespersen

Maria Jespersen (født 3. december 1991 i Hornbæk) er en dansk tennisspiller, der repræsenterer Gentofte Tennisklub og Danmarks Fed Cup-hold.

Historie 
Jespersen er syv gange danmarksmester i mixdouble, hvor første gang var i 2010. Hun debuterede på ITF Women's Circuit i 2006, da hun spillede én kamp i både single og double ved en turnering i Birkerød. Hun stoppede i 2014 med at deltage internationale turneringer. Derefter fungerede hun som træner i Gentofte Tennisklub, ligesom hun spillede klubkampe for klubben. Sammen med Gentofte TK har hun vundet guld 5 gange ved DM for Hold. 

I marts 2018 gjorde hun internationalt comeback, da hun sammen med kusine Emilie Francati som doublemakker, deltog i en turnering på Kreta. Parret endte med at vinde turneringen, og ugen efter vandt de igen en international turnering.

Matchfixing 
I juli 2014 blev Maria Jespersen udsat for et forsøg på matchfixing. Det skete ved den danske 10.000 dollar tennisturnering Copenhagen Combined. Dagen før ottendedelsfinalen mod danske Karen Barbat, blev hun tilbudt 4.000 euro for at tabe ét sæt i kampen. Jespersen indrapporterede episoden til turneringens tyske overdommer.

Referencer

Eksterne henvisninger 

 
 

Tennisspillere fra Danmark
Personer fra Helsingør
Radja Nainggolan

Radja Nainggolan (født 4. maj 1988 i Antwerpen, Belgien) er en belgisk fodboldspiller (midtbane), der i øjeblikket spiller for Royal Antwerp i den belgiske Jupiler Pro League, før det spillede han i den italienske Serie A klub Inter.

Tidligere har han repræsenteret Piacenza, Cagliari og AS Roma.

Landshold 
Naingolan har (pr. april 2018) spillet 29 kampe og scoret seks mål for det belgiske landshold, som han debuterede for 29. maj 2009 i en venskabskamp mod Chile. Han var en del af den belgiske trup til EM i 2016 i Frankrig, hvor holdet nåede kvartfinalen.

Referencer

Eksterne henvisninger 

Fodboldspillere fra Belgien
Fodboldspillere fra AS Roma
Fodboldspillere fra Piacenza Calcio
Fodboldspillere fra Cagliari Calcio
Personer fra Antwerpen
Prosauropoda

Plateosauridae, også kaldet Prosauropoda, var en familie af tidlige dinosaurer af underordenen Sauropodomorpha. De levede i Asien, Europa og Sydamerika i sen trias-perioden. Selvom adskillige dinosaurer er blevet klassificerede som tilhørende denne familie over årene, så viste et studie fra 2007 udført af Adam M. Yates kun Plateosaurus og Unaysaurus som medlemmer. Et andet studie fra 2003 udført af Yates slog Sellosaurus sammen med Plateosaurus (som P. gracilis). I 2011 blev Jaklapallisaurus, der er en plateosaur fra Indien, navngivet.

Klassificering 
Plateosauridae, der blev navngivet første gang af Othniel Charles Marsh i 1895 blev defineret af Sereno, 1998 som alle dyr der var tættere beslægtet med Plateosaurus engelhardti end med Massospondylus carinatus. Galton og Upchurch foreslog i 2004 følgende definition: alle dyr der er tættere beslægtet med Plateosaurus engelhardti end med Massospondylus carinatus og Yunnanosaurus huangi. Yates definerede i 2007 dem som alle dyr, der er tættere beslægtet med Plateosaurus engelhardti end med Diplodocus longus. Nylige kladestikanalyser indikerer at kladen Prosauropoda, som blev navngivet af Huene i 1920 og blev defineret af Sereno i 1998, som alle dyr der var tættere beslægtet med Plateosaurus engelhardti end med Saltasaurus loricatus, er et synonym for Plateosauridae, da begge indeholder den samme taksonomi. Plateosauridae var fundet i en monofyletisk gruppe i den store fylogenetiskw analyse af tidlige dinosaurer som blev udført af  Baron, Norman & Barrett (2017) i det videnskabelige tidsskrift Nature. I denne analyse blev der fremført bevis for, at gruppen er søster til Massopoda inden for kladen Plateosauria.

Referencer

Eksterne henvisninger 
 Plateosauridae at Palaeos.com

Dinosaurer
Thomas Meunier

Thomas Meunier (født 12. september 1991) er en belgisk professionel fodboldspiller, som spiller for Bundesliga-klubben Borussia Dortmund og Belgiens landshold.

Klubkarriere

Virton 
Meunier begyndte sin karriere hos Royal Excelsior Virton, hvor han gjorde sin professionelle debut i januar 2009.

Club Brugge 
Meunier havde trukket interesse fra flere hold i den bedste belgiske række, og i januar 2011 blev man enig om en aftale som ville sendt ham til Club Brugge, dog ville transferen først tage sted i juli samme år. Meunier gik direkte ind på førsteholdet hos Brugge, hvor han imponerede, og dermed blev en fast mand på holdet.

Meunier var oprindeligt fløjspiller, og nogle gange også angriber, men i løbet af hans tid i Brugge blev han løbende brugt mere og mere defensivt, hvilke resulterede i at han eventuelt blev til en højre-back.

Paris Saint-Germain 
Meunier skiftede i juli 2016 til Paris Saint-Germain. Han skulle her konkurrere med Serge Aurier om pladsen på førsteholdet, en duel som Meunier ikke vandt i sit første år, og han blev derfor brugt som rotationsspiller.

Aurier forlod PSG i 2017, men dette gjorde ikke Meuniers plads på holdet klar, da klubben i stedet hentet Dani Alves. Alves imponerende efter skiftet, og Meunier var igen andenvalget.

Borussia Dortmund 
Meunier skiftede i juni 2020 til Borussia Dortmund efter hans kontrakt med PSG var udløbet.

Landsholdskarriere

Ungdomslandshold 
Meunier har repræsenteret Belgien på flere ungdomsniveauer.

Seniorlandshold 
Meunier debuterede for det belgiske landshold den 14. november 2013 i en venskabskamp mod Colombia. Han var en del af den belgiske trup til EM i 2016 og 2020, og VM 2018.

Titler 
Club Brugge
 Belgiens 1. division A: 1 (2015-16)
 Belgisk Cup: 1 (2014-15)

Paris Saint-Germain

 Ligue 1: 3 (2017-18, 2018-19, 2019-20)
 Coupe de France: 2 (2017-18, 2019-20)
 Coupe de la Ligue: 3 (2016-17, 2017-18, 2019-20)
 Trophée des Champions: 3 (2016, 2017, 2019)

Borussia Dortmund

 DFB-Pokal: 1 (2020-21)

Kilder

Eksterne henvisninger 

Fodboldspillere fra Belgien
Fodboldlandsholdsspillere fra Belgien
Fodboldspillere fra Club Brugge
Fodboldspillere fra Paris Saint-Germain
Fodboldspillere fra Borussia Dortmund
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Laubert

Laubert er en by i Lozère, i det sydlige Frankrig.

Beboere i Laubert bliver kaldt "Laubertois".

Geografi 
Laubert ligger på RN88, 20 kilometer nord for Mende og 69 kilometer syd for Le Puy-en-Velay.

Historie

Kirken 
Et kapel blev grundlagt i 1278, blev ødelagt i 1636, og genopbygget i 1773. Kapellet blev erstattet af den nuværende kirke i 1825.

Kirketårnet er "en peigne". Byrådet besluttede sig i 1963 for at restaurere kirkeklokken, da den var revnet.

Et lille springvand ved foden af kirken tilføjer en smule mere charme til kirken.

I kirken er der følgende:

 En 1500-tals figur af Kristus i flerfarvet træ.
 En jomfru og et barn fra det syttende århundrede i forgyldt træ.
 Et Atlas der støtter talerstolen (der er tre andre Atlasser af denne type i Lozère).
 En forgyldt og malet altertavle, med drejede kolonner, som kom fra Capuchin kirken i Mende, toppet med to urner.

Det gamle slot 
Det gamle slot er lukket for besøg. Man kan kun se slottet og voldgravene udefra.

Eksterne henvisninger 

 Laubert

Kommuner i Frankrig
Miguel Díaz-Canel

Miguel Mario Díaz-Canel Bermúdez (født 20. april 1960) er Cubas nuværende præsident, den 19. i rækken.
Han har tidligere været 1. vicepræsident for Cubas statsråd og for ministerrådet fra 2013 til 2018. Han har været medlem af politbureauet i Cubas kommunistparti siden 2003, og han var minister for videregående uddannelse fra 2009 til 2012.

Den 18. april 2018 blev han udpeget som efterfølger for præsident Raúl Castro og blev taget i ed dagen efter.

Den 19. april 2021 overtog han posten som leder af Cubas kommunistiske parti.

Referencer 

Cubas præsidenter
That's How You Write a Song

"That's How You Write a Song" (dansk oversættelse: Det er sådan du skriver en sang) er en norsk popsang skrevet og udført af Alexander Rybak. Sangen blev udgivet til salg, digitalt og for streaming den 15. januar 2018. Sangen vandt Norsk Melodi Grand Prix 2018 i Oslo Spektrum og er Norges bidrag til Eurovision Song Contest 2018 i Lissabon.

"That's How You Write a Song" kom til finalen i Norsk Melodi Grand Prix 2018 sammen med balladen "Who We Are", skrevet af Kjetil Mørland og udført af Rebecca. De to sange fik flest stemmer efter flere afstemninger, som "That's How You Write a Song" til sidst vandt.

Dette er anden gang, Alexander Rybak vandt det norske melodigrandprix og er deltager i Eurovision Song Contest.  I 2009 vandt han begge konkurrencer med melodien Fairytale.

Sangen vandt den anden semifinale med 266 point og kvalificerede sig til finalen men i finalen endte den på en 15. plads.

Referencer

Eksterne henvisninger 
 Alexander Rybak will represent Norway in Lisbon  www.esc-plus.com 
 That's How You Write A Song hos Apple Music 

Singler fra 2018
Popsange
Sange fra Eurovision Song Contest 2018
Eurovision Song Contest-sange fra Norge
Diplodocider

Diplodociderne (Diplodocidae) var en familie af dinosaurer blandt  sauropoderne. Den omfatter nogle af de længste dyr, der nogensinde har gået på Jorden, inklusive Diplodocus og Supersaurus, hvoraf flere muligvis har nået længder helt op mod 34 m. De har navn efter de to rækker af V-formede udvækster på undersiden af halens ryghvirvler (fra græsk "diploos" = dobbelt, "dokos" = bjælke).

Beskrivelse 

Diplodociderne var store, men sammelignet med titanosaurerne og brachiosaurerne, var de relativt slanke men ekstremt lange. De havde korte ben, hvilket gjorde dem til "gravhunden" blandt de store dinosaurer. Deres bagben var længere end forbenene, hvilket har givet dem en særegen nedadgående kurve mod nakken.

Deres halse var også meget lange. Ifølge moderne computersimuleringer har de muligvis ikke været i stand til at løfte hovedet på samme måde som andre sauropoder. Disse simuleringer tager dog ikke ryghvirvlernes brusk med i beregningerne, og brusken har sandsynligvis givet større bevægelsesfrihed. I stedet for at nå op i træerne har de muligvis brugt deres lange hals til at kunne nå ud til et større område. De kan også have brugt deres hals til at nå ind i tæt nåleskov eller henover marskområder.

Deres hoved var lille ligesom hos andre sauropoder, med små næseåbninger på toppen af kraniet, selvom selve næseborene kan have siddet tæt på snudespidsen. De havde kun tænder i den forreste del af munden, og disse har været små og spidse. De har sandsynligvis brugt deres tænder til at bide føden af inden den blev slugt uden at blive tygget, og brugt gastrolitter (sten i maven) til at nedbryde plantefibrene, ligesom mange moderne fugle gør der.

Diplodocidernes hoved er ofte blevet afbildet med næseborene på toppen af hovedet, som følge af åbningernes placering i kraniet. Der har været teorier om, at de derfor har haft en snabel. Et studie fra 2006 sluttede, at der ikke var nogle neuroanatomiske beviser for, at de skulle have haft en snabel. Studiet fremhævede, at ansigtsnerven i et dyr med en snabel, som eksempelvis en elefant, er større, da den innerverer med snablen. Ansigtsnerven på diplodociderne er derimod meget små. Studier af Lawrence Witmer (2001) indikerede at selvom næsehullerne i kraniet sidder oven på hovedet, så har næseborene i kødet siddet længere nede på snuden.

Diplodocider havde en lang pisk-agtig hale, der var tyk i den ene ende og blev tyndere ud mod spidsen. Computersimuleringer har vist, at diplodociderne nemt kan have slået med deres haler som en tyrepisk. Dette kunne generere et kraftigt smæld på over 200 decibel, der kan have været brugt i forbindelse med parringsritualer eller til at skræmme rovdyr væk. Der er indicier som understøtter denne teori; et antal diplodocider er blevet fundet med en sammenvokset eller ødelagt halehvirvel, hvilket kan have være et resultat af at slå med halen.

Klassificering 
Kladogram for Diplodocid efter Tschopp, Mateus og Benson (2015).

Referencer

Eksterne henvisninger 

Dinosaurer
Svensk mesterskab i ishockey 1926

Det svenske mesterskab i ishockey 1926 var det femte svenske mesterskab i ishockey for mandlige klubhold. Mesterskabet havde deltagelse af otte klubber og blev afviklet i perioden 5. - 14. februar 1926.

Mesterskabet blev vundet af Djurgårdens IF, som dermed vandt mesterskabet for første gang på trods af at holdet i samme sæson sluttede som nr. 8 og sidst i ligaen. I SM-finalen vandt holdet med 7-1 over Västerås SK, som dermed tabte i finalen for anden sæson i træk. Folke Andersson scorede fem af sejrherrernes syv mål, mens VSK's trøstmål blev sat ind af "Lolle" Jonsson. Finalen blev spillet på Stockholms Stadion, og vinderne fik efter kampen overrakt Le Mat-pokalen, som dermed blev uddelt for første gang.

For første gang i mesterskabets historie blev der endvidere afviklet en kamp om tredjepladsen mellem de to tabende semifinalister, hvor de forsvarende mestre fra Södertälje SK besejrede Nacka SK med 8-1.

Resultater

Første runde

Anden runde

Semifinaler

Finale

Kamp om tredjepladsen

Mesterholdet 

Djurgårdens IF's mesterhold bestod af følgende spillere, der alle vandt mesterskabet for første gang:
 Ruben Allinger
 Folke Andersson
 Sune Andersson (reserve)
 Wilhelm Arwe
 Nils Johansson
 Ernst Karlberg
 Erik Lindgren
 Walter Söderman

Se også 
 Klasse 1 i ishockey 1926

Kilder 
 Passionhockey - Championnat de Suède 1925/26 
 Svenska Ishockeyförbundet - Historik - Nationellt 
 Svenska Dagbladets Årsbok - 1926 - s. 217 
 DIF Hockey - Historia - 1920-29 
 Västerås SK - Historia - Ishockey

Noter 

1926
Sport i 1926
De Persgroep

De Persgroep BV er en Belgisk media virksomhed, der fuldt ud ejes af den i Flandern berømte familie af iværksættere Van Thillo.

Virksomheden er aktiv i tre lande, Belgien, Nederlandene og Danmark.

Media

Radio & Fjernsyn

Belgien 
 Medialaan (100%)
 VTM
 Q2
 JIM
 vtmKzoom
 Vitaya
 Q-music
 JOE fm

Nederlandene 
 Q-music (Nederlandene)
 AT5 (33,3%)

Aviser

Belgien
Het Laatste Nieuws
De Morgen
Vacature, vacaturekrant (dels ejendom af Groupe Rossel)
De Tijd (dels ejendom af Groupe Rossel)
L'Echo (dels ejendom af Groupe Rossel)

Nederlandene

Landsdækkende
Algemeen Dagblad
de Volkskrant
Trouw

Regionaldækkende
Het Parool (dels ejendom af Stichting Het Nieuwe Parool)

I 2015 købt af Wegener Media:
Brabants Dagblad
BN DeStem'''De GelderlanderDe StentorDe Twentsche Courant TubantiaEindhovens DagbladPZCDanmarkBerlingske Media A/S Kilder 
 Artiklen er helt eller delvis oversat fra Wikipedia på nederlandsk''

Eksterne link 
 Officiel hjemmeside 

Medievirksomheder fra Belgien
Stod Station

Stod Station (Stod stasjon) er en tidligere jernbanestation på Nordlandsbanen, der ligger i Steinkjer kommune i Norge.

Stationen åbnede som holdeplads 30. oktober 1926, da banen blev forlænget fra Sunnan til Snåsa. Den blev opgraderet til station i 1945 men nedgraderet til trinbræt 1. november 1958. Den blev kortvaret opgraderet til station 3. juni 1984, indtil den blev fjernstyret 23. november 1984. Betjeningen med persontog blev indstillet 29. maj 1988, hvorefter den tidligere station fik status af fjernstyret krydsningsspor. Betjeningen blev dog genoptaget et års tid fra 28. maj 1995 til 2. juni 1996.

Stationsbygningen blev opført i 1923 efter tegninger af Eivind Gleditsch. Den toetages bygning blev opført i træ i laftekonstruktion og rummede oprindeligt ventesal, ekspedition og telegraf i stueetagen og tjenestebolig for stationsmesteren på første sal. Desuden var der en tilbygning, der fungerede som pakhus. Bygningen blev revet ned i 1989. Gleditsch stod også for en toiletbygning på stationen.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Jernbanestationer i Norge uden persontrafik
Etableret i 1926
Agle Station

Agle Station (Agle stasjon) er en tidligere jernbanestation på Nordlandsbanen, der ligger ved bygden Agle i Snåsa kommune i Norge.

Stationen åbnede 30. november 1929, da banen blev forlænget fra Snåsa til Grong. Den blev gjort fjernstyret og ubemandet 5. december 1985. Betjeningen med persontog blev indstillet 29. maj 1988, hvorefter den tidligere station fik status som fjernstyret krydsningsspor. Betjeningen blev dog genoptaget et års tid fra 28. maj 1995 til 2. juni 1996.

Stationsbygningen blev opført i 1926 efter tegninger af Bjarne Friis Baastad fra NSB Arkitektkontor. Bygningen er af Veggli-typen og opført i træ i laftekonstruktion. Den var oprindeligt indrettet med ventesal, ekspedition og telegraf i stueetagen samt pakhus i en tilbygning, mens det var tjenestebolig på første sal. Bygningen er nu solgt fra.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Jernbanestationer i Norge uden persontrafik
Etableret i 1929
Formofoss Station

Formofoss Station (Formofoss stasjon) er en tidligere jernbanestation på Nordlandsbanen, der ligger i Grong kommune i Norge.

Stationen åbnede 30. november 1929, da banen blev forlænget fra Snåsa til Grong. Betjeningen med persontog ophørte 29. maj 1988, hvor stationen samtidig blev nedgraderet til trinbræt. 28. maj 1989 fik den status som læssespor. I 2011 var der planer om at opgradere den til tømmerterminal, hvilket efterfølgende blev realiseret.

Stationsbygningen blev opført i 1926 efter tegninger af Bjarne Friis Baastad fra NSB Arkitektkontor. Den toetages bygning er udført i træ i laftekonstruktion og rummede oprindeligt ventesal, ekspedition og telegraf i stueetagen, mens der var tjenestebolig på første sal. Derudover er der en tilbygning i bindingsværk, der oprindeligt fungerede som pakhus. Baastad stod desuden for en toiletbygning, der senere blev ombygget til lager, mens R. Werenskiold stod for to banevogterboliger med tilhørende udhuse.

Litteratur

Eksterne henvisninger

Noter 

Stationer på Nordlandsbanen
Jernbanestationer i Trøndelag
Jernbanestationer i Norge uden persontrafik
Etableret i 1929
Svensk mesterskab i ishockey

Det svenske mesterskab i ishockey for mandlige klubhold er et mesterskab, der er afviklet årligt siden 1922 bortset fra i 1939, hvor det blev aflyst på grund af vejrliget, samt i 1949 og 1952, hvor det ikke blev spillet af hensyn til landsholdets forberedelser til henholdsvis VM og OL.

Fra 1922 til 1951 blev mesterskabet afgjort som en cupturnering. Den parallelt afviklede ligaturnering havde ikke mesterskabsstatus. Fra og med sæsonen 1952-53 blev mesterskabet afgjort i en finale mellem vinderne af de to regionale grupper i Division 1. I sæsonen 1955-56 ændredes formatet, således at de to bedste hold i hver af Division 1's to regionale grupper gik videre til slutspillet om mesterskabet, der blev afviklet som en puljeturnering. I 1961 udvidedes slutspillet, så de fire bedste hold fra hver regionale gruppe gik videre til slutspillet, der fortsat blev afviklet som en puljeturnering, blot med otte hold. I sæsonen 1965-66 ændredes slutspilsformatet fra en puljeturnering til en cupturnering med kvartfinaler, semifinaler og finale, alle bedst af tre kampe. To sæsoner senere vendte man imidlertid tilbage til det tidligere format, hvor de otte slutspilshold afgjorde mesterskabet i en puljeturnering alle-mod-alle.

Sæsonen 1974-75 var en overgangssæson, hvor holdene for første gang spillede et landsdækkende grundspil med 16 hold, og hvor kun fire klubber gik videre til slutspillet om mesterskabet med semifinale- og finaleserier bedst af tre kampe. Turneringen fungerede endvidere som kvalifikation til den blot ti hold store Eliteserie, som blev indført den følgende sæson.

Siden da er mesterskabet blevet afgjort i Eliteseriens (og senere SHL's) slutspil, hvor de kvalificerede hold spiller en cupturnering om mesterskabet.

Mesterskaber

Flest mesterskaber

Alle sæsoner

Kilder 
 Svenska Ishockeyförbundet - Historik - Nationellt

Noter 

 
Etableret i 1922
Allopati

Allopati Allopatisk medicin er et udtryk, der almindeligvis anvendes af tilhængere af alternativ medicin, til at henvise til moderne videnskabelig lægevidenskab, såsom brug af farmakologisk aktive ingredienser eller fysiske interventioner til behandling eller undertrykke symptomer eller patofysiologiske sygdomsprocesser eller tilstande. Udtrykket blev opfundet i 1810 af skaberen af homøopati, Samuel Hahnemann (1755-1843). I disse kredse, bruges udtrykket "allopatiske medicin" stadig til at henvise til "den brede kategori af medicinsk praksis, der er undertiden kaldes Vestlig medicin, biomedicin, evidens-baseret medicin, eller moderne medicin".

Henvisninger 

 

Alternativ behandling